Политическият сим Realpolitiks излиза през пролетта на следващата година
Полското студио Jujubee обяви, че RTS гранд стратегията на студиото им Realpolitiks ще дебютира за PC (Windows и Линуск) и Mac през февруари следващата година. Освен това в ход е разработката на версии за Android и iOS. В Realpolitics влизате в ролята на лидер на модерна държава и поемате отговорността да се справите със съвременните проблеми, които посреща един политически лидер днес, като тук се включва опасността от раздор в Европейския съюз, разрастването на Даеш и дори риска от Трета световна война. Ще трябва да се справяте с последиците от финансови кризи, миграцията и терористичните заплахи, епидемии и открити конфликти. Докато се опитвате да се справяте с проблемите вкъщи и навън, на вас ще ви се наложи да предприемате ключови действия и разрешавате проблеми от политически, икономически, военен и социален характер, за да постигнете пълна власт. В края на играта, вие може да се превърнете в най-уважаван член на ООН и да подпомогнете научния възход и космическа стратегия на страната си или да се превърнете в тиранин с ядрен арсенал, който дири унищожението на света.